Používateľská príručka WALKMAN
Tlač
Úvodná strana > Používanie softvéru > Windows Media Player > Prenos hudby pomocou programu Windows Media Player

## Prenos hudby pomocou programu Windows Media Player

Program Windows Media Player môžete použiť na prenos hudby z počítača do prehrávača.
Poznámka

- Počas zobrazenia hlásenia [Do not disconnect.] na prehrávači neodpájajte kábel USB, inak môže dôjsť k poškodeniu práve prenášaných údajov.

- Ak sa program Content Transfer spustí automaticky po pripojení prehrávača k počítaču prostredníctvom kábla USB (dodané), program Content Transfer zatvorte alebo ignorujte, pretože program Content Transfer nie je potrebné použiť. Bližšie informácie o nastavení automatického spustenia programu Content Transfer nájdete v položke Pomocník programu Content Transfer.

Rada

- Bližšie informácie o používaní a podpore programu Windows Media Player nájdete v informačnej časti pre program Windows Media Player na webovej stránke:
  http://support.microsoft.com/

1. Spustite program Windows Media Player a potom pripojte prehrávač k počítaču pomocou kábla USB (dodané).

Konektor kábla USB zasuňte do prehrávača.
Zobrazí sa okno [ Nastavenie zariadenia].

1. Kliknite na položku [Zrušiť].

Ak sa zobrazí okno automatického prehrávania, zatvorte ho kliknutím na tlačidlo [Zrušiť] alebo na ikonu Zavrieť.

- Ak namiesto tlačidla [Dokončiť] kliknete na tlačidlo [Zrušiť], všetky údaje o knižnici programu Windows Media Player sa automaticky skopírujú do prehrávača. Ak je veľkosť údajov o knižnici väčšia ako dostupný úložný priestor prehrávača, kopírovanie sa nespustí.

- Okno [ Nastavenie zariadenia] môžete otvoriť kedykoľvek. Ak ho chcete otvoriť, kliknite pravým tlačidlom myši na položku [WALKMAN] na ľavej strane okna programu Windows Media Player a potom kliknite na položku [Nastaviť synchronizáciu].

1. Kliknite na kartu [Synchronizovať] v okne programu Windows Media Player.

1. Presuňte myšou požadované skladby do zoznamu pre synchronizáciu na pravej strane okna.

Skladby sa pridajú do zoznamu pre synchronizáciu.

1. Kliknutím na položku [Spustiť synchronizáciu] spustite synchronizáciu.

Po dokončení synchronizácie sa v zozname pre synchronizáciu zobrazí hlásenie, potvrdzujúce, že môžete prehrávač odpojiť. Po dokončení zavrite program Windows Media Player a odpojte prehrávač od počítača.
Poznámka

- Niektoré súbory sa nemusia dať prehrať v prehrávači z dôvodu ochrany autorských práv.

- Prehrávač neumožňuje prehrávanie zvukových súborov, ktoré používajú technológiu správy práv digitálnych záznamov pre prehrávač Windows Media („WM-DRM“). Ak zvukové súbory nie je možné preniesť, pozrite si informácie programu Windows Media Player o DRM z nasledujúcej webovej stránky:
  http://support.microsoft.com/

Súvisiace témy
Informácie o softvéri
Importovanie hudby z diskov CD pomocou programu Windows Media Player
Prenos hudby pomocou programu Content Transfer
Prenos hudby pomocou programu Prieskumník systému Windows
Prehrávanie hudby
Späť na začiatok