Používateľská príručka WALKMAN
Tlač
Úvodná strana > Používanie softvéru > Windows Media Player > Importovanie hudby z diskov CD pomocou programu Windows Media Player

## Importovanie hudby z diskov CD pomocou programu Windows Media Player

Program Windows Media Player môžete použiť na kopírovanie (konvertovanie) hudby z diskov CD. Skladby z diskov CD kopírujte a konvertujte do počítača podľa týchto pokynov.
Rada

- Bližšie informácie o používaní a podpore programu Windows Media Player nájdete v informačnej časti pre program Windows Media Player na webovej stránke:
  http://support.microsoft.com/

1. Vložte zvukový CD disk.

1. Spustite program Windows Media Player a kliknite na kartu [Kopírovať a konvertovať] v hornej časti okna.

Keď je počítač pripojený na internet, program Windows Media Player získa informácie o disku CD (názov disku, názov skladby alebo meno interpreta atď.) a zobrazí ich v okne.

1. Kliknite na položku [Spustiť kopírovanie a konvertovanie].

Program Windows Media Player začne importovať disk CD.
Importované skladby sú označené ako [Skopírované a skonvertované do knižnice]. Počkajte, kým sa naimportujú všetky skladby.
Rada

- Importované skladby sa ukladajú do priečinka [Hudba] (Windows XP/Windows 7) alebo do priečinka [Hudba] (Windows Vista) v počítači. Nájdete ich kliknutím na kartu [Knižnica] v okne programu Windows Media Player.

- Program Windows Media Player získava informácie o disku CD z databázy na internete. V závislosti od konkrétneho disku CD sa môže stať, že informácie o tomto disku nemusia byť v databáze k dispozícii. Ak informácie o vašom disku CD chýbajú, môžete ich pridať po importovaní. Informácie o pridávaní a upravovaní informácií o diskoch CD nájdete v položke Pomocník programu Windows Media Player.
  Ak nechcete importovať niektorú skladbu, zrušte začiarknutie políčka vľavo od názvu skladby.

Poznámka

- Importované skladby sú obmedzené iba na súkromné použitie. Používanie skladby nad rámec tohto obmedzenia vyžaduje povolenie držiteľov autorských práv.

- Niektoré súbory sa nemusia dať prehrať v prehrávači z dôvodu ochrany autorských práv.

- Prehrávač neumožňuje prehrávanie zvukových súborov, ktoré používajú technológiu správy práv digitálnych záznamov pre prehrávač Windows Media („WM-DRM“). Ak zvukové súbory nie je možné preniesť, pozrite si informácie programu Windows Media Player o DRM z nasledujúcej webovej stránky:
  http://support.microsoft.com/

Súvisiace témy
Informácie o softvéri
Prenos hudby pomocou programu Windows Media Player
Späť na začiatok