Používateľská príručka WALKMAN
Tlač
Úvodná strana > Riešenie problémov > Možné príčiny príznakov problémov > Činnosť

## Činnosť

Prehrávač neprehráva žiadny zvuk.

- Úroveň hlasitosti je nastavená na nulovú hodnotu.

- Zvýšte hlasitosť.

- Konektor slúchadiel nie je správne pripojený.

- Ak sú slúchadlá pripojené nesprávne, zvuk zo slúchadiel nemusí znieť správne. Zasuňte konektor slúchadiel, až kým nezacvakne na miesto [Detaily].

- Konektor slúchadiel je znečistený.

- Vyčistite konektor slúchadiel mäkkou, suchou handričkou.

- V prehrávači nie sú uložené žiadne skladby ani videá.

- Postupujte podľa pokynov v zobrazenom hlásení a preneste skladby alebo videá z počítača.

- Ak problém pretrváva aj po vykonaní vyššie uvedených opatrení, stlačte tlačidlo RESET na prehrávači [Detaily].

Údaje nie je možné prehrať.

- Batéria je vybitá.

- Batériu úplne nabite [Detaily].

- Ak prehrávač nereaguje ani po nabití batérie, stlačením tlačidla RESET obnovte predvolené nastavenia prehrávača [Detaily].

- V prehrávači nie sú uložené žiadne údaje.

- Postupujte podľa pokynov v hlásení a preneste údaje z počítača.

- Po prenesení prostredníctvom presunutia myšou v programe Prieskumník systému Windows úroveň hierarchie údajov nezodpovedá s prehrávačom.

- Umiestnite údaje prostredníctvom presunutia myšou na správne miesto [Detaily].

- Prenesené súbory nemajú formát, ktorý je možné prehrať.

- Informácie o formátoch, ktoré je možné prehrávať, nájdete v časti [Detaily]. Niektoré skladby sa nemusia dať prehrať v závislosti od určitých parametrov súboru.

- Zvukové súbory MP4 umiestňujete presunutím myšou do priečinka pre video.

- Umiestnite ich presunutím myšou do priečinka [MUSIC].

- Údaje môžu byť poškodené.

- Poškodené údaje v rámci súboru môžu byť rozpoznané ako súbory vo formáte, ktorý nie je možné prehrať. Vymažte poškodené údaje a z počítača opäť preneste nepoškodené údaje.

Z prehrávača nie je možné vymazať údaje.

- Z prehrávača nie je možné vymazávať skladby, videá alebo fotografie.

- Vymažte ich pomocou softvéru, ktorý ste použili na prenos údajov, alebo pomocou programu Prieskumník systému Windows.

Prenesené údaje sa nezobrazujú vo svojom zozname.

- Môže sa stať, že prehrávač nerozpozná videá a fotografie v nepodporovanom formáte a nezobrazia sa v zozname [Detaily].

- Ak premenujete súbor videa, ktorý je prenesený z počítača do prehrávača, alebo ho presuniete do iného priečinka, môže sa stať, že prehrávač ho nerozpozná a súbor sa nezobrazí v zozname videí.

- Bol dosiahnutý maximálny počet súborov, ktorý je možné zobraziť. Maximálny počet súborov je 1 000 súborov pre videá a 8 000 súborov pre fotografie. Maximálny počet priečinkov je 8 000 priečinkov pre fotografie v zozname priečinkov s fotografiami.

- Vymažte nepotrebné údaje.

- Údaje boli prostredníctvom presunutia myšou umiestnené na nesprávne miesto.

- Umiestnite údaje prostredníctvom presunutia myšou na správne miesto [Detaily].

- Dostupná kapacita je nedostatočná.

- Uvoľnite miesto v prehrávači vymazaním nepotrebných údajov.

- Po prenesení prostredníctvom presunutia myšou v programe Prieskumník systému Windows úroveň hierarchie údajov nezodpovedá prehrávaču [Detaily].

- Zabudovaná pamäť typu flash prehrávača bola naformátovaná použitím programu Prieskumník systému Windows.

- Naformátujte zabudovanú pamäť typu flash v prehrávači [Detaily].

- Kábel USB (dodané) bol odpojený od prehrávača počas prenosu údajov.

- Preneste použiteľné súbory späť do počítača a naformátujte zabudovanú pamäť typu flash na prehrávači [Detaily].

Pri výbere položky [All Songs] alebo [Album] sa zobrazia všetky skladby, avšak pri výbere položky [Folder] sa niektoré skladby nezobrazia.

- Zvukové súbory nie sú umiestnené v priečinkoch pod priečinkom [MUSIC].

- Umiestnite ich prostredníctvom presunutia myšou do priečinka [MUSIC].

Skladby sa prehrávajú iba v rámci obmedzeného rozsahu prehrávania, ako napríklad v rámci jedného albumu.

- Prehrávač prehráva skladby len zo zoznamov, z ktorých sa spustilo prehrávanie (zoznam albumov, zoznam interpretov atď.) [Detaily].

Tvorí sa šum.

- V blízkosti prehrávača sa používa zariadenie vysielajúce rádiové signály, napríklad mobilný telefón.

- Pri používaní takýchto zariadení, napríklad mobilných telefónov, ich udržiavajte ďalej od prehrávača.

- Hudobné údaje importované z diskov CD atď. sú poškodené.

- Vymažte údaje a potom ich importujte a preneste znova. Pri importovaní údajov do počítača zatvorte všetky ostatné aplikácie, aby sa zabránilo poškodeniu údajov.

- Prenesené súbory nemajú formát, ktorý je možné prehrať. Bližšie informácie nájdete v časti [Detaily].

- Niektoré skladby sa nemusia dať prehrať v závislosti od určitých parametrov súboru.

- Konektor slúchadiel je znečistený.

- Vyčistite konektor slúchadiel mäkkou, suchou handričkou.

Prehrávač nereaguje na stlačenie tlačidiel.

- Prepínač HOLD je nastavený do polohy HOLD.

- Posuňte prepínač HOLD na pravej strane prehrávača do opačnej polohy [Detaily].

- Prehrávač obsahuje skondenzovanú vlhkosť.

- Počkajte niekoľko hodín, kým prehrávač nevyschne.

- Zostávajúca energia batérie je nízka alebo nedostatočná.

- Nabite batériu pripojením prehrávača k spustenému počítaču [Detaily].

- Ak po nabití batérie nenastane žiadna zmena, stlačením tlačidla RESET obnovte predvolené nastavenia prehrávača [Detaily].

- Prehrávač je pripojený k počítaču prostredníctvom USB pripojenia.

- Odpojte pripojenie USB a potom začnite pracovať s prehrávačom.

Prehrávanie sa nezastaví.

- Pri tomto prehrávači nie je žiadny rozdiel medzi zastavením a pozastavením. Keď stlačíte tlačidlo , zobrazí sa indikátor a prehrávanie sa pozastaví/zastaví.

Prenesené údaje nie je možné nájsť.

- Ak je v prehrávači uložené veľké množstvo údajov, niektoré z nich sa nemusia zobraziť.

- Zabudovaná pamäť typu flash prehrávača bola naformátovaná použitím programu Prieskumník systému Windows.

- Naformátujte zabudovanú pamäť typu flash v prehrávači [Detaily].

- Dodaný kábel USB bol odpojený od prehrávača počas prenosu údajov.

- Preneste použiteľné súbory späť do počítača a naformátujte zabudovanú pamäť typu flash na prehrávači [Detaily].

- Po prenesení myšou v programe Prieskumník systému Windows úroveň hierarchie údajov nezodpovedá prehrávaču [Detaily].

- Prenesené súbory nemajú formát, ktorý je možné prehrať. Bližšie informácie nájdete v časti [Detaily].

- Skladby alebo videá nemusí byť možné prehrať v závislosti od formátu súboru [Detaily].

- Fotografie nemusí byť možné zobraziť v závislosti od veľkosti súboru alebo formátu súboru [Detaily].

Hlasitosť je nedostatočná.

- Je zapnutá funkcia [AVLS (Volume Limit)].

- Vypnite funkciu [AVLS (Volume Limit)] [Detaily].

Z pravého kanála slúchadiel sa neprehráva zvuk. Prípadne zvuk pravého kanála je počuť z oboch strán slúchadiel.

- Konektor slúchadiel nie je úplne zasunutý.

- Ak slúchadlá nie sú pripojené správne, zvuk nebude znieť správne. Zasuňte konektor slúchadiel do vstupu tak, aby zacvakol [Detaily].

Prehrávanie sa zrazu zastavilo.

- Zostávajúca energia batérie je nedostatočná.

- Nabite batériu pripojením prehrávača k spustenému počítaču [Detaily].

- Prehrávate súbory skladieb alebo videa, ktoré nie je možné prehrávať.

- Prehrajte iné súbory skladieb alebo videa.

Nezobrazujú sa miniatúry (ako napríklad obrázky obalov).

- Skladby s formátom súborov podporovaným prehrávačom neobsahujú informácie o obrázku obalu albumu. Miniatúry sa zobrazujú iba pri skladbách, ktoré obsahujú informácie o obrázku obalu albumu a ktoré majú formát súboru podporovaný prehrávačom.

- Vykonajte prenos znova s použitím programu Windows Media Player 11 alebo iného softvéru umožňujúceho prenos súborov.

- Názov miniatúry sa nezhoduje s príslušným videom alebo video nie je umiestnené na správnom mieste.

- Umiestnite súbor JPEG s rovnakým názvom ako video do priečinka v priečinku [VIDEO].

- Ak fotografie neobsahujú miniatúry, ktoré vyhovujú formátu súborov Exif, miniatúry nie je možné zobraziť.

- Ak ste do prehrávača preniesli skladbu bez obrázka obalu, k skladbe nebude možné pripojiť obrázok obalu ani v prípade, že skladbu znova prenesiete do prehrávača spolu s obrázkom obalu.

- Vymažte skladbu z prehrávača a potom ju znova preneste do prehrávača spolu s obrázkom obalu.

Nezobrazuje sa obrázok obalu albumu.

- Údaje neobsahujú informácie o obrázku obalu albumu.

- Obrázok obalu albumu sa zobrazí, len ak sú informácie o obrázku obalu albumu k dispozícii.
  Obrázok obalu albumu môžete nastaviť pomocou programu Windows Media Player 11 alebo iného programu umožňujúceho prenos súborov na nastavenie obrázkov obalu albumu. Bližšie informácie o používaní nájdete v položke Pomocník softvéru alebo ich získate od jeho výrobcu.

- Niektoré obrázky obalu albumu nie je možné zobraziť v závislosti od ich formátu súboru.

Prehrávač nie je možné naformátovať.

- Zostávajúca energia batérie je nízka alebo nedostatočná.

- Nabite batériu pripojením prehrávača k spustenému počítaču [Detaily].

Napájanie prehrávača sa vyplo a potom znova zaplo.

- V prípade poruchy sa prehrávač automaticky vypne a potom znova zapne.

Prehrávač nefunguje správne.

- Počítač bol spustený alebo reštartovaný, keď bol k nemu pripojený prehrávač.

- Obnovte predvolené nastavenia prehrávača stlačením tlačidla RESET na prehrávači [Detaily]. Pred spustením alebo reštartovaním počítača odpojte prehrávač.

Späť na začiatok