Používateľská príručka WALKMAN
Tlač
Úvodná strana > Začíname > Postup obsluhy zariadenia „WALKMAN“ > Postup pri prehrávaní hudby

## Postup pri prehrávaní hudby

Pred prenesením hudobných súborov do prehrávača a ich prehratím musíte mať tieto súbory uložené v počítači. Existuje viacero spôsobov ako získať hudobné súbory, napr. importovaním z diskov CD, zakúpením v online hudobných obchodoch, prevzatím z internetu a podobne.
Majte na pamäti, že prehrávač dokáže prehrať len hudobné súbory v podporovaných formátoch. V závislosti od ochrany autorských práv sa môže stať, že hudobné súbory s ochranou proti kopírovaniu nebude možné prehrať. Bližšie informácie o podporovaných formátoch súborov nájdete v časti [Detaily].
Keď máte hudobné súbory uložené v počítači, môžete ich preniesť do prehrávača. Hudbu môžete do prehrávača prenášať nasledujúcimi tromi spôsobmi.

#### Prenos hudby z diskov CD pomocou prehrávača Windows Media Player

Pomocou prehrávača Windows Media Player môžete importovať hudbu z vašich diskov CD, atď. do vášho počítača a následne ju preniesť do prehrávača.
Informácie o používaní programu Windows Media Player nájdete v nasledujúcich témach.

- Windows Media Player [Detaily]

- Importovanie hudby z diskov CD pomocou prehrávača Windows Media Player [Detaily]

- Prenos hudby pomocou programu Windows Media Player [Detaily]

#### Prenos hudby z iTunes atď. pomocou programu Content Transfer

Ak máte už spravovanú hudbu prostredníctvom iTunes atď., môžete ju preniesť do prehrávača pomocou programu Content Transfer.
Informácie o používaní programu Content Transfer nájdete v nasledujúcich témach.

- Content Transfer [Detaily]

- Prenos hudby pomocou programu Content Transfer [Detaily]

#### Prenos hudby presunutím myšou v programe Prieskumník systému Windows

Hudbu uloženú v počítači môžete priamo preniesť presunutím myšou v programe Prieskumník systému Windows.
Informácie o používaní programu Prieskumník systému Windows nájdete v nasledujúcej téme.

- Prenos hudby pomocou programu Prieskumník systému Windows [Detaily]

Rada

- Podrobné informácie o spôsobe importovania hudby nájdete v položke Pomocník príslušného softvéru.

- Bližšie informácie o podporovaných formátoch súborov nájdete v časti [Detaily].

- Prehrávač nepoužíva softvér SonicStage (softvér SonicStage, vyvinutý spoločnosťou Sony, spravuje hudobné súbory v počítači alebo prenáša hudbu do iných typov prehrávačov). Pri tomto prehrávači môžete hudbu prenášať troma vyššie uvedenými spôsobmi a nemusíte používať program SonicStage.
  Súbory ATRAC spravované programom SonicStage je možné preniesť do prehrávača po konverzii do súborového formátu MP3.

- Maximálny počet súborov na jeden priečinok v priečinku [MUSIC] je 4 000.

Poznámka

- Počas prenosu údajov medzi prehrávačom a počítačom sa na displeji zobrazuje hlásenie [Do not disconnect.]. Kým sa zobrazuje hlásenie [Do not disconnect.], neodpájajte kábel USB. V opačnom prípade môže dôjsť k poškodeniu prenášaných údajov alebo údajov uložených v prehrávači.

- Nenechávajte prehrávač dlhšiu dobu pripojený k prenosnému počítaču, ktorý nie je pripojený k zdroju striedavého prúdu, pretože prehrávač môže vybiť batériu počítača.

- Ak počas pripojenia prehrávača k počítaču zapnete alebo reštartujete počítač, môže to spôsobiť poruchu prehrávača. V takomto prípade stlačením tlačidla RESET na prehrávači obnovte jeho pôvodné nastavenia [Detaily]. Pred zapnutím alebo reštartovaním počítača odpojte prehrávač od počítača.

Späť na začiatok