Používateľská príručka WALKMAN
Tlač
Úvodná strana > Technické parametre > Čo je formát a bitová rýchlosť > Čo je formát zvuku?

## Čo je formát zvuku?

Čo je ochrana autorských práv?
Čo je bitová rýchlosť?
Vzťah medzi bitovou rýchlosťou, kvalitou zvuku a veľkosťou pamäte
Formát zvuku označuje metódu používanú na importovanie zvukových údajov z internetu alebo zvukových diskov CD do počítača a ich následné uloženie vo forme zvukových súborov.
Bežné formáty zahŕňajú MP3, WMA atď.
MP3: MP3 (MPEG-1 Audio Layer3) je bežne používaná technológia kompresie zvuku, ktorú vyvinula pracovná skupina MPEG organizácie ISO (International Organization for Standardization).
Technológia MP3 dokáže komprimovať zvukové súbory na približne 1/10 veľkosti štandardných súborov na CD diskoch.
WMA: WMA (Windows Media Audio) je bežne používaná technológia kompresie zvuku, ktorú vyvinula spoločnosť Microsoft Corporation. Formát WMA poskytuje rovnakú kvalitu zvuku ako formát MP3, avšak s menšou veľkosťou súborov.
AAC: AAC (Advanced Audio Coding) je bežne používaná technológia kompresie zvuku, ktorú vyvinula pracovná skupina MPEG organizácie ISO (International Organization for Standardization). Formát AAC poskytuje rovnakú kvalitu zvuku ako formát MP3, avšak s menšou veľkosťou súborov.
Linear PCM: Linear PCM je formát nahrávania zvuku bez digitálnej kompresie. Záznamom v tomto formáte môžete dosiahnuť kvalitu zvuku porovnateľnú so zvukom na diskoch CD.
Rada

- Bližšie informácie o podporovaných formátoch súborov a bitových rýchlostiach nájdete v časti [Detaily].

### Čo je ochrana autorských práv?

Niektoré hudobné súbory alebo súbory videa atď., ktoré si kúpite na lokalite ponúkajúcej preberanie hudby atď., môžu využívať kontrolné technológie, ako napríklad šifrovanie, ktoré obmedzujú používanie a kopírovanie materiálu v súlade so zákonmi o autorských právach.
Prehrávač neumožňuje prehrávanie zvukových súborov, ktoré používajú technológiu správy práv digitálnych záznamov pre prehrávač Windows Media („WM-DRM“).

### Čo je bitová rýchlosť?

Bitová rýchlosť označuje množstvo údajov použitých na uloženie každej sekundy zvuku, ktoré je vyjadrené v kb/s (kilobity za sekundu), napríklad 64 kb/s. Vo všeobecnosti platí, že vyššia bitová rýchlosť poskytuje lepšiu kvalitu zvuku, ale vyžaduje viac úložného priestoru pri rovnakej dĺžke zvuku.

### Vzťah medzi bitovou rýchlosťou, kvalitou zvuku a veľkosťou pamäte

Vo všeobecnosti platí, že vyššia bitová rýchlosť poskytuje lepšiu kvalitu zvuku, ale vyžaduje viac úložného priestoru pri rovnakej dĺžke zvuku a do prehrávača preto môžete uložiť menej skladieb.
Nižšia bitová rýchlosť umožňuje uložiť viac skladieb, ale s nižšou kvalitou zvuku.
Poznámka

- Ak importujete skladbu z CD disku do počítača s nízkou bitovou rýchlosťou, kvalitu zvuku skladby už potom nie je možné zlepšiť výberom vysokej bitovej rýchlosti pri prenose skladby z počítača do prehrávača.

Späť na začiatok