Používateľská príručka WALKMAN
Tlač
Úvodná strana > Riešenie problémov > Možné príčiny príznakov problémov > Pripojenie k počítaču

## Pripojenie k počítaču

Nie je možné nainštalovať softvér.

- V počítači je nainštalovaný operačný systém, ktorý nie je prehrávačom podporovaný.

- Skontrolujte, aký operačný systém je v počítači nainštalovaný [Detaily].

- V operačnom systéme Windows je spustený iný softvér.

- Ak je spustený iný softvér, môže prekážať pri inštalácii. Dbajte na to, aby ste zastavili činnosť bezpečnostného softvéru, pretože môže výrazne zaťažovať počítač.

- Na pevnom disku sa nenachádza dostatok voľného priestoru.

- Zistite, aké je potrebné voľné miesto na inštaláciu aplikácie a vymažte nepotrebné súbory.

- Váš používateľský účet nemá administrátorské oprávnenia alebo nie ste v počítači prihlásení ako administrátor.

- Aby ste mohli inštalovať softvér, musíte sa prihlásiť z účtu, ktorý má administrátorské oprávnenia alebo sa prihlásiť ako administrátor.

- Dialógové okno s hlásením je zakryté oknom inštalátora.

- Stláčajte klávesy [Alt] a [Tab], kým sa nezobrazí dialógové okno s hlásením. Potom postupujte podľa pokynov v hlásení.

Indikátor priebehu v okne inštalátora neindikuje žiadny priebeh. Prípadne sa indikátor prístupu na pevný disk niekoľko minút nerozsvieti.

- Počkajte, kým sa inštalácia nedokončí, pretože prebieha správne. Inštalácia môže trvať 30 alebo viac minút, v závislosti od počítača.

Po pripojení k počítaču pomocou kábla USB (dodané) sa nezobrazí hlásenie [Connected USB. The Timer and Alarm will become invalid.] ani [Connected USB (MTP) The Timer and Alarm will become invalid.]. (Počítač nerozpozná prehrávač).

- Zostávajúca energia batérie je nedostatočná.

- Nabite batériu pripojením prehrávača k spustenému počítaču najmenej na 5 minút.

- Kábel USB nie je správne pripojený do konektora USB na počítači.

- Odpojte kábel USB a potom ho znova pripojte.

- Použite dodaný kábel USB.

- Používa sa rozbočovač USB.

- Pripojenie prehrávača cez rozbočovač USB nemusí fungovať. Pripojte prehrávač priamo k počítaču pomocou kábla USB (dodané).

- Konektor USB na počítači môže mať problém.

- Pripojte prehrávač do iného konektora USB na počítači.

- Pri prvom použití prehrávača, alebo ak je energia batérie nedostatočná, prehrávaču môže po pripojení k počítaču trvať až približne 30 sekúnd, kým zobrazí hlásenie. Nejde o poruchu.

- Je možné, že prebieha autentifikácia softvéru. Tento proces môže trvať dlhší čas. Počkajte chvíľu.

- Inštalácia softvéru zlyhala.

- Preinštalujte softvér použitím inštalátora. Importované údaje zostanú nedotknuté.

- Počítač používa iný softvér ako ten, ktorý sa používa na prenos.

- Odpojte kábel USB, počkajte niekoľko minút a potom kábel znova pripojte. Ak problém pretrváva, odpojte kábel USB, reštartujte počítač a potom znova pripojte kábel USB.

- Hlásenie [Connected USB. The Timer and Alarm will become invalid.] alebo [Connected USB (MTP) The Timer and Alarm will become invalid.] sa nemusí na prehrávači zobraziť v závislosti od softvérového prostredia spusteného v počítači.

- Spustite program Windows Media Player alebo program Prieskumník systému Windows.

- Ak problém pretrváva aj po vykonaní vyššie uvedených opatrení, stlačte tlačidlo RESET na prehrávači, odpojte prehrávač od počítača a znova ho pripojte prostredníctvom kábla USB (dodané).

Údaje nie je možné preniesť z počítača do prehrávača.

- Prenos sa môže zastaviť kvôli rušeniu, ako je napríklad statická elektrina atď. Toto zastavenie sa uskutočňuje za účelom ochrany údajov.

- Odpojte prehrávač a potom ho znova pripojte.

- Pri prenose súborov myšou v počítači, v ktorom nie je nainštalovaný program Windows Media Player 11, môže byť obmedzené množstvo súborov (AAC, súbory videa atď.), ktoré je možné preniesť prostredníctvom presunutia myšou.

- Nainštalujte program Windows Media Player 11 z preberacej lokality Windows Media Player a potom súbory znova preneste presunutím myšou. Pred nainštalovaním programu Windows Media Player 11 do počítača sa uistite, že váš softvér alebo služby zodpovedajú programu Windows Media Player 11. Bližšie informácie o používaní a podpore programu Windows Media Player nájdete na nasledujúcej webovej stránke:
  http://support.microsoft.com/

- Kábel USB nie je správne pripojený do konektora USB na počítači.

- Odpojte kábel USB a potom ho znova pripojte.

- V zabudovanej pamäti typu flash nie je dostatok voľného miesta.

- Vymazaním nepotrebných údajov zväčšite voľný priestor.

- Bližšie informácie o maximálnom počte súborov a priečinkov, ktoré je možné nahrať, nájdete v časti [Detaily].

- Skladby s obmedzenou dobou prehrávania alebo počtom prehraní nemusí byť možné preniesť kvôli obmedzeniam nastaveným vlastníkmi autorských práv. Obráťte sa na distribútora, ktorý vám poskytne bližšie informácie o nastaveniach jednotlivých zvukových súborov.

- V prehrávači sa nachádzajú neštandardné údaje.

- Preneste použiteľné súbory späť do počítača a naformátujte zabudovanú pamäť typu flash na prehrávači [Detaily].

- Je možné, že na prenos údajov do prehrávača používate nepodporovaný softvér.

- Nainštalujte podporovaný softvér a potom ho použite na prenos údajov.

- Údaje môžu byť poškodené.

- Vymažte údaje, ktoré nie je možné preniesť z počítača, a potom ich znova importujte do počítača. Pri importovaní údajov do počítača alebo pri prenose údajov do prehrávača zatvorte všetky ostatné aplikácie, aby sa zabránilo poškodeniu údajov.

- Je možné, že sa pokúšate preniesť súbor vo formáte, ktorý nie je možné prehrať.

- Informácie o podporovaných formátoch súborov nájdete v časti [Detaily]. V závislosti od parametrov súboru sa môže stať, že ho nebude možné preniesť.

- Bol prekročený limit súborov a priečinkov, ktoré je možné preniesť.

- Vymažte nepotrebné údaje.

- Pokúšate sa preniesť súbory .m4a, .mp4, .3gp alebo .m4v do počítača, v ktorom je už nainštalovaný program Windows Media Player 10.

- Ak používate operačný systém Windows XP alebo Windows Vista, nainštalujte program Windows Media Player 11 z preberacej lokality Windows Media Player.

- Ak prenesiete údaje pomocou vhodného softvéru na prenos a prenos sa nevykoná, obráťte sa na výrobcu.

- Prehrávač neumožňuje prehrávanie zvukových súborov, ktoré používajú technológiu správy práv digitálnych záznamov pre prehrávač Windows Media („WM-DRM“).

Prenos trvá príliš dlho.

- Prenášate veľký súbor.

- Prenos veľkého súboru môže trvať dlhšie.

Do prehrávača je možné preniesť iba malé množstvo údajov.

- V zabudovanej pamäti typu flash nie je dostatok voľného miesta.

- Vymazaním nepotrebných údajov zväčšite voľný priestor.

- V prehrávači sú uložené údaje, ktoré nie je možné prehrať v prehrávači.

- Ak sú v prehrávači uložené iné údaje ako skladby, videá alebo fotografie, môžete preniesť menej údajov. Údaje, ktoré nie je možné prehrávať v prehrávači, preneste späť do počítača, aby sa zväčšilo voľné miesto.

Prehrávač je počas pripojenia k počítaču nestabilný.

- Používa sa rozbočovač USB alebo predlžovací kábel USB.

- Pripojenie prehrávača cez rozbočovač alebo predlžovací kábel USB nemusí fungovať. Pripojte prehrávač priamo k počítaču pomocou kábla USB (dodané).

Nie je možné premenovať alebo vymazať priečinky.

- Priečinky [MUSIC], [MP_ROOT], [MPE_ROOT], [VIDEO], [DCIM], [PICTURE] a [PICTURES] nie je možné vymazať ani premenovať.

Späť na začiatok